26. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. οικ.75221 της 20/27 Δεκ.1989  (ΦΕΚ Β΄915) Ανάλογη εφαρμογή από τα τοπικά συμβούλια και τις νομαρχιακές αυτοδιοικήσεις, των άρθρ.3 (παρ.1), 19 και 20 του Νόμ. 1622/1986, των διατάξεων που αφορούν στη διενέργεια προμηθειών, μεταφορών και εργασιών που δεν χαρακτηρίζονται ως έργα κατά την έννοια της παρ.3 του άρθρ.1 του Νόμ.1418/1984 των δήμων και Κοινοτήτων, στις μελέτες τους, καθώς και στις μελέτες των έργων τους. Έχοντας υπόψη: α.Τις διατάξεις του Νόμ.1558/1985 «Κυβέρνηση και Κυβερνητικά Όργανα» (ΦΕΚ Α΄137/1985). β.Τις διατάξεις των παρ. 3 και 5 του άρθρ. 5 του Νόμ. 1622/1986 «Τοπική αυτοδιοίκηση-περιφερειακή ανάπτυξη και δημοκρατικός προγραμματισμός» (ΦΕΚ Α΄92/1986), όπως αυτός ο νόμος ισχύει κάθε φορά. γ.Τις διατάξεις της παρ. 2 του άρθρ. 54 του Νόμ. 1622/1986 «Τοπική αυτοδιοίκηση-περιφερειακή ανάπτυξη και δημοκρατικός προγραμματισμός» (ΦΕΚ Α΄92/1986), όπως συμπληρώθηκε από την παρ. 6 του άρθρ. 32 του Νόμ. 1832/1989 «Τροποποιήσεις και συμπληρώσεις της νομοθεσίας για την τοπική αυτοδιοίκηση, την αποκέντρωση και άλλες διατάξεις» (ΦΕΚ Α΄54/17.2.89) όπως αυτός ο νόμος ισχύει κάθε φορά. Σελ.280,442(γ) Τεύχος 1429 Σελ. 110 δ.Τις διατάξεις των Π.Δ/των των 28/1980 «Περί εκτελέσεως έργων και προμηθειών Οργανισμών Τοπικής Αυτοδιοικήσεως» (ΦΕΚ 11Α/1980) και 323/1989 «Κωδικοποίηση σε ενιαίο κείμενο νόμου με τίτλο «Δημοτικός και Κοινοτικός Κώδικας των ισχυουσών διατάξεων του δημοτικού και κοινοτικού κώδικα, όπως τροποποιήθηκαν και συμπληρώθηκαν» (ΦΕΚ Α΄146/1989), όπως αυτές ισχύουν. ε.Την ανάγκη καθορισμού αντιστοιχίας οργάνων για την άσκηση αρμοδιοτήτων κατά την ανάλογη εφαρμογή, από τα τοπικά συμβούλια του άρθρ.3 και τις νομαρχιακές αυτοδιοικήσεις του άρθρ.19 του Νόμ.1622/1986, των διατάξεων που αφορούν στις μελέτες έργων και προμηθειών, στη διενέργεια των προμηθειών, μεταφορών και εργασιών που δεν εμπίπτουν στις διατάξεις της παρ.3 του άρθρ.1 του Νόμ.1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄23/1984) των δήμων και κοινοτήτων, αποφασίζουμε: Για την άσκηση των αρμοδιοτήτων που αναφέρονται στη παρ.(ε) του προοιμίου της παρούσας, από τα Τοπικά Συμβούλια και τις Νομαρχιακές Αυτοδιοικήσεις του Νόμ.1622/1986. 1.Όπου στις διατάξεις των Π.Δ.28/1980 και 323/1989, όπως αυτά ισχύουν κάθε φορά αναφέρεται: α.Δήμος ή Κοινότητα, νοείται το Τοπικό Συμβούλιο ή η Νομαρχιακή Αυτοδιοίκηση, του Νόμ.1622/1986. β.Δημοτικό ή Κοινοτικό Συμβούλιο, νοείται: 1)Στην περίπτωση του Τοπικού Συμβουλίου, το Διοικητικό του Συμβούλιο. 2)Στην περίπτωση της Νομαρχιακής Αυτοδιοίκησης, το Νομαρχιακό Συμβούλιό της. γ.Δήμαρχος ή Πρόεδρος Κοινότητας, νοείται ο Πρόεδρος του Τοπικού Συμβουλίου ή ο Πρόεδρος του Νομαρχιακού Συμβουλίου. δ.Δημαρχιακή Επιτροπή, νοείται η Νομαρχιακή Επιτροπή. ε.Δημοτικός ή Κοινοτικός Σύμβουλος, νοείται: 1)Για το Τοπικό Συμβούλιο, μέλος του Διοικητικού Συμβουλίου. 2)Για τη Νομαρχιακή Αυτοδιοίκηση, μέλος του Νομαρχιακού της Συμβουλίου. στ.Τεχνική Υπηρεσία Δήμου ή Κοινότητας, νοείται: 1)Για τα Τοπικά Συμβούλια, η Τεχνική Υπηρεσία τους και αν αυτή δεν υπάρχει η Τεχνική Υπηρεσία του Δήμου που τα έχει συστήσει και αν δεν υπάρχει και αυτή, η Τεχνική Υπηρεσία Δήμων και Κοινοτήτων (ΤΥΔΚ) της Νομαρχίας της έδρας τους. 2)Για τις Νομαρχιακές Αυτοδιοικήσεις και τα Νομικά πρόσωπα και ιδρύματά τους, η Τεχνική Υπηρεσία των Νομαρχιακών Αυτοδιοικήσεων και όπου αυτή δεν υπάρχει ή ευρίσκεται σε αδυναμία η Τεχνική Υπηρεσία Δήμων και Κοινοτήτων (ΤΥΔΚ) που εδρεύει στο Νομό. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 3.Ε.α.26 ΄Εργα και προμήθειες Δήμων και Κοινοτήτων

[Source: greek_legal_code_raptarchis | Tokens: 3222]